Diari Oficial de la Generalitat Valenciana


Sumari del DOGV 10418, del 17-12-2024 (2024/13799)

ORDE 44/2024, de 13 de desembre, de la Conselleria d'Hisenda i Economia, per la qual es modifica l'Orde 1/2024, de 26 de març, de la Conselleria d'Hisenda, Economia i Administració Pública, per la qual es desplega el Reglament orgànic i funcional de la Conselleria d'Hisenda, Economia i Administració Pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2024/12/13/44/dof/vci/html**

### Dades del document

Número de DOGV
:   10469

Data del DOGV
:   17-12-2024

Secció del DOGV
:   I. DISPOSICIONS GENERALS

Número del document
:   2024/13085

CVE
:   YNZJ-S-3959-35353

Data del document
:   13-12-2024

Organisme emissor
:   Conselleria d'Hisenda i Economia

Tipus de document
:   Ordre

Anàlisi jurídica

 Descriptors 

:   * administració regional
    * reglament administratiu
    * organització administrativa

PREÀMBUL

El Decret 133/2023, de 10 d'agost, del Consell, en la redacció donada pel Decret 169/2023, de 3 d'octubre, aprova el Reglament orgànic i funcional de la Conselleria d'Hisenda, Economia i Administració Pública, i disposa que un dels centres directius d'esta conselleria és la Direcció General de Fons Europeus i Sector Públic.

Mitjançant l’Orde 1/2024, de 26 de març, de la Conselleria d'Hisenda, Economia i Administració Pública, es desplega el Reglament orgànic i funcional de la conselleria esmentada i es regula el seu nivell administratiu.

La secció III de l'orde regula les unitats administratives de la Direcció General de Fons Europeus i Sector Públic. L'article 20 disposa que, per al desenrotllament de les seues competències, esta direcció general compta amb tres subdireccions generals: Subdirecció General de Projectes i Fons Europeus, Subdirecció General d'Assessorament, Suport i Assistència Tècnica, i Subdirecció General del Sector Públic.

El temporal de pluja i vent a conseqüència de la dana que ha patit la Comunitat Valenciana ha ocasionat, a més de la pèrdua de vides humanes, importants danys a béns i infraestructures, i ha provocat considerables gastos als quals estan fent front les diferents administracions.

La Generalitat està escometent la posada en marxa d'un conjunt de mesures extraordinàries per a impulsar una recuperació i tornada a la normalitat tan prompte com siga possible.

Per a això es fa necessari la modificació de l'article 20 de l'Orde 1/2024, per a incorporar a l'estructura de la Direcció General de Fons Europeus i Sector Públic una nova Subdirecció General de Suport Tècnic per a la Recuperació Econòmica i Social de la Comunitat Valenciana.

De conformitat amb el que s'establix en els articles 28.e, 37, 65 i 72 de la Llei 5/1983, de 30 de desembre, del Consell, i les competències atribuïdes en l'article 4 i en la disposició final primera del Decret 133/2023, de 10 d'agost , del Consell, pel qual s'aprova el Reglament orgànic i funcional de la Conselleria d'Hisenda, Economia i Administració Pública,

ORDENE

*Article únic. Modificació de l'article 20 i addició d'un nou article 22 bis a l'Orde 1/2024, de 26 de març, de la Conselleria d'Hisenda, Economia i Administració Pública, per la qual es desplega el seu reglament orgànic i funcional*

Es modifica l'article 20 i s'afig un nou article 22 bis a l'Orde 1/2024, de 26 de març, de la Conselleria d'Hisenda, Economia i Administració Pública, per la qual es desplega el seu Reglament orgànic i funcional, quedant redactats d'acord amb el que es disposa en l'annex.

DISPOSICIÓ FINAL

*Primera. Entrada en vigor*

Esta orde entrarà en vigor l'endemà de la publicació en el Diari Oficial de la Generalitat Valenciana.

ANNEX

*Article 20. Unitats administratives de la Direcció General de Fons Europeus i Sector Públic*

Per al desenrotllament de les seues competències, la Direcció General de Fons Europeus i Sector Públic s'estructura en les unitats següents:

1. Subdirecció General de Projectes i Fons Europeus, de la qual depenen els servicis següents:

a) Servici de Política Regional de la Unió Europea i la Comunitat Valenciana

b) Servici del Fons Social Europeu

c) Servici de Verificació dels Fons Europeus

d) Servici d'Anàlisi, Ordenació i Suport Tècnic a Procediments dels Programes Operatius

e) Servici de Coordinació d'Ajudes Estatals

f) Servici de Suport, Informació i Anàlisi de Programes i Projectes Europeus

2. Subdirecció General d'Assessorament, Suport i Assistència Tècnica, de la qual depén el servici següent:

Servici d'Assessorament, Suport i Assistència Tècnica dels Fons Europeus no Estructurals.

3. Subdirecció General de Suport Tècnic per a la Recuperació Econòmica i Social de la Comunitat Valenciana

4. Subdirecció General del Sector Públic, de la qual depenen els servicis següents:

a) Servici de Planificació i Ordenació del Sector Públic

b) Servici de Seguiment, Avaluació i Anàlisi Econòmica del Sector Públic

c) Servici d'Anàlisi d'Estructures de Llocs de Treball i Gestió d'Informació del Sector Públic

*Article 22 bis. Subdirecció General de Suport Tècnic per a la Recuperació Econòmica i Social de la Comunitat Valenciana*

A la Subdirecció General de Suport Tècnic per a la Recuperació Econòmica i Social de la Comunitat Valenciana li correspon l'assessorament, suport i assistència tècnica a la persona titular de la Direcció General de Fons Europeus i Sector Públic, en totes les actuacions relacionades amb la recuperació econòmica i social de la Comunitat Valenciana, i en particular en les relacions amb les diferents administracions pel que fa als instruments de finançament de la UE, sense perjuí de les competències de coordinació que corresponen a la Vicepresidència Segona i Conselleria per a la Recuperació Econòmica i Social de la Comunitat Valenciana.

  

València, 13 de desembre de 2024

Ruth María Merino Peña

Consellera d'Hisenda i Economia


Còpia Permalink ELI